අතුරුදහන් වූ 400කට ආසන්න පිරිස ජීවතුන් අතර සිටීමේ ඉඩකඩ ඉතාම අල්ප බව ඕනෑම කෙනෙකුට වැටහෙනවා .හල්දුම්මුල්ල - බෙරගල සිට කොස්ලන්ද දක්වා නායයාම් අවදානම් කලාපයක් පවතින බව "භූ විද්‍යා හා පතල් කාර්යාංශය" සහ "ජාතික ගොඩනැගිලි පර්යේෂණ ආයතනය" හඳුනා ගන්නේ වසර 2000 තරම් ඈත අවධියේදී , වසර 2005 දී මේ ප්‍රදේශය ස්ථිර නායයාම් අවදානම් කලාපයක් ලෙස නම් කරනවා .ස්ථිර නායයාම් අවදානම් කලාපයක් ලෙස හඳුනාගත් පසු ඒ වෙනුවෙන් බලධාරීන් , නිලධාරීන් මෙන්ම අදාළ ආයතන ඒ වෙනුවෙන් ක්‍රියාත්මක වූවාද , නැත්නම් සියල්ල සැලසුම් වලට පමණක් සීමා වූවාද යන්න දන්නේ ඔවුන්ම පමණි.මන්දයත් නායයාමේ අවධානමක් ඇති කලාපයක ගත යුතු කිසිදු සංවර්ධන කටයුත්තක් ඒ නොදියුණු පළාත තුල මේ වනතෙක් සිදුවී නොමැති බැවිනි.